ΥΠΟΔΕΙΓΜΑ ΦΥΛΛΟΥ ΣΥΜΜΟΡΦΩΣΗΣ
	ΠΡΟΔΙΑΓΡΑΦΗ

(Θα συμπληρωθούν οι γραμμές και θα αναφερθούν οι προδιαγραφές όπως αυτές αναφέρονται στις Τεχνικές Προδιαγραφές)
	ΑΠΑNΤΗΣΗ

(Θα πρέπει να συμπληρωθεί η λέξη ναι –σύμφωνα με τις τεχνικές προδιαγραφές)
	ΠΑΡΑΠΟΜΠΗ

(Θα καταγραφεί η σαφής παραπομπή σε σημείο της τεχνικής προσφοράς)


	Η μεταφορά βιολογικού υλικού μεταξύ των Μονάδων Υγείας, συμπεριλαμβανομένων των Υπηρεσιών Αιμοδοσίας, συνοψίζεται στην διακίνηση ασκών αίματος και παραγώγων αυτού για μετάγγιση και στη διακίνηση ασκών αίματος και παραγώγων του για μετάγγιση και στη διακίνηση βιολογικών δειγμάτων και βιολογικών προϊόντων για διαγνωστικούς, θεραπευτικούς και ερευνητικούς σκοπούς (πίνακας Ι). 


	
	

	Οι υποψήφιοι ανάδοχοι έχουν απαράβατη υποχρέωση να αντιληφθούν την σπουδαιότητα  της μεταφοράς των παραπάνω υλικών, για: 

· Την εξασφάλιση της ακεραιότητας και της σωστής συντήρησης του μεταφερόμενου βιολογικού υλικού, 

· Την δημιουργία συγκεκριμένης διαδικασίας μεταφοράς ανάλογα με το είδος του βιολογικού υλικού και τους αντίστοιχους χρονικούς περιορισμούς και 

· Τον σεβασμό της Υγιεινής και Ασφάλειας για την διαφύλαξη της Δημόσιας Υγείας και του Περιβάλλοντος, αφού τα υλικά που διακινούνται είναι τόσο μολυσματικά όσο και δυνητικά μολυσματικά (διαγνωστικά).


	
	

	Η θέσπιση κανόνων και ειδικών προδιαγραφών για την ασφαλή μεταφορά βιολογικού υλικού, διέπεται από τους κανόνες ορθής πρακτικής (GMOs), την αναφερόμενη ως ψυκτική αλυσίδα (Cold Chain) του Παγκόσμιου Οργανισμού Υγείας (W.H.O.) και άλλων Διεθνών Οργανισμών (DGR, ADR /οδική μεταφορά, ΙΑΤΑ/ αεροπορική μεταφορά, Code IMDG/ θαλάσσια μεταφορά). 

	
	

	ΓΕΝΙΚΕΣ ΠΡΟΔΙΑΓΡΑΦΕΣ
	
	

	Προκειμένου μεταφορική εταιρεία να αναλάβει την μεταφορά των παραπάνω υλικών θα πρέπει:
	
	

	· Η μεταφορά να γίνεται σύμφωνα με την ισχύουσα νομοθεσία (Π.Ο.Υ. “Blood Cold Chain”, ADR 1999  με τις ανά διετία αναθεωρήσεις του, 94/55/ΕΚ με τις αναθεωρήσεις του, 2002/98/ΕΚ, 2004/33/ΕΚ, ΦΕΚ 509/2000, ΦΕΚ 1350/2000, ΦΕΚ 781Β/2000, Ν.3534/2007, Α3/31882/2540/31-05-07 του Υπουργείου Μεταφορών και Επικοινωνιών, Γενικής Διεύθυνσης Μεταφορών, Τμήματος Οδικών Μεταφορών) και με απόλυτη συνέπεια και αξιοπιστία στην τήρηση όλων των απαιτούμενων συνθηκών μεταφοράς. 


	
	

	· Να διαθέτει αποδεδειγμένη πολυετή τεχνική εμπειρία στη μεταφορά βιολογικού υλικού, εξειδικευμένο προσωπικό και πιστοποιημένο εξοπλισμό. Να κατατεθούν επί ποινή αποκλεισμού πελατολόγιο με αναφορά στη διάρκεια και το είδος του έργου, βεβαιώσεις καλής εκτέλεσης τουλάχιστον 2 ολοκληρωμένων συμβάσεων δημοσίου τομέα αντίστοιχου έργου την τελευταία 3-ετία καθώς και ο τρόπος υλοποίησης αυτών. Αντίστοιχο έργο ορίζεται ένα έργο, που αφορά σε όμοιο με το δημοπρατούμενο, με ίδιο ή μεγαλύτερο ετήσιο προϋπολογισμό. Επιπλέον στο πελατολόγιο πρέπει να γίνεται αναφορά σε συγκεκριμένα εν ισχύ έργα που υλοποιούνται στις απαιτούμενες περιοχές κάλυψης όπως αυτές αναφέρονται στην περιγραφή έργου. 

	
	

	· Η διάρκεια της μεταφοράς να υπόκειται σε συγκεκριμένους χρονικούς περιορισμούς, που υπαγορεύονται από τη φύση της μεταφερόμενης ουσίας και το λόγο της μεταφοράς (π.χ. επείγουσα μετάγγιση)


	
	

	· Να τηρούνται οι κανόνες Υγιεινής και Ασφάλειας του προσωπικού, του οχήματος και του εξοπλισμού

	
	

	· Η μεταφορά να συνοδεύεται από συγκεκριμένα έγγραφα μεταφοράς


	
	

	· Να διαθέτει πιστοποίηση ISO για τις εν λόγω μεταφορές (να κατατεθεί το σχετικό πιστοποιητικό)


	
	

	· Να πραγματοποιεί την μεταφορά με βάση τις ειδικές απαιτήσεις/προδιαγραφές κάθε κατηγορίας βιολογικού υλικού (Πίνακας ΙΙ).


	
	

	ΕΙΔΙΚΕΣ ΠΡΟΔΙΑΓΡΑΦΕΣ
	
	

	1. Περιγραφή έργου 

Έργο του αναδόχου είναι η ασφαλής μεταφορά αίματος, πλάσματος και λοιπών  βιολογικών υλικών με βάση προκαθορισμένο πρόγραμμα που θα εκδίδεται από την Υπηρεσία που διενεργεί τον Διαγωνισμό και κατόπιν γραπτής συνεννοήσεως του αναδόχου με την αρμόδια Υπηρεσία σχετικά με τους χρόνους και τα σημεία παραλαβής/ παράδοσης. Σε περίπτωση επείγουσας μεταφοράς (πχ. διακίνηση αίματος για επείγουσα μετάγγιση) ο ανάδοχος θα πρέπει να ειδοποιείται έγκαιρα από την υπηρεσία. 

Ο ανάδοχος  θα πρέπει να είναι σε θέση να καλύπτει όλες τις ανάγκες του Νοσοκομείου σε μεταφορές ασκών αίματος και παραγώγων, μολυσματικών και διαγνωστικών δειγμάτων. Πιο αναλυτικά το έργο της διακίνησης θα περιλαμβάνει:

α) Κάλυψη της Αιμοδοσίας σε 24ωρη βάση, Σαββατοκύριακα και Αργίες και άμεση κάλυψη επειγόντων περιστατικών από/προς τις Μονάδες Υγείας Θεσσαλονίκης,

β Αυθημερόν διακίνηση με δυνατότητα ταυτόχρονης μεταφοράς σα 4 διαφορετικές θερμοκρασίες (2- 8οC, 20-24OC, -20 έως -35ΟC,+37ΟC ή/και -70oC) αυθημερόν και εντός λίγων ωρών από την παραλαβή του βιολογικού υλικού( ασκών αίματος παραγώγων, διαγνωστικών και μολυσματικών δειγμάτων) από/προς Μονάδες Υγείας Θεσσαλονίκης, Μακεδονίας, Θράκης, Θεσσαλίας, Ηπείρου και Αττικής.

γ) Μεταφορά από/προς Κ.Τ.Ε.Λ & Αεροδρόμιο «ΜΑΚΕΔΟΝΙΑ»


	
	

	2. Όχημα μεταφοράς

Ο ανάδοχος θα πρέπει να διαθέτει επαρκή στόλο οχημάτων (κατ’ ελάχιστο 5 οχήματα) για να καλύψει τις επείγουσες και μη ανάγκες του Νοσοκομείου σε μεταφορά βιολογικού υλικού .

Το όχημα να είναι κλιματιζόμενο, η δε καθαριότητα/απολύμανση να γίνεται σε τακτά χρονικά διαστήματα και με βάση τις οδηγίες για την διαχείριση βιολογικού υλικού. 

Σε περίπτωση οποιασδήποτε διαρροής βιολογικού υλικού το όχημα πρέπει να καθαριστεί και να απολυμανθεί άμεσα πριν την επόμενη χρήση. 

Εντός του οχήματος απαγορεύεται: 
· Η μικτή φόρτωση με άλλα είδη

· Η είσοδος και παραμονή στο όχημα άλλων ατόμων πλην του οδηγού

· Το παρκάρισμα σε αφύλαχτα σημεία

· Η χρήση συσκευών με φλόγα

Είναι στην διακριτή ευχέρεια της επιτροπής να ζητήσει επιτόπιο έλεγχο των οχημάτων στην φάση της τεχνικής αξιολόγησης. (Να κατατεθεί λίστα οχημάτων που θα αναλάβει το έργο )


	
	

	3. Θάλαμοι συντήρησης βιολογικών υλικών

Κάθε όχημα πρέπει να είναι εξοπλισμένο κατ’ ελάχιστο με 4 θαλάμους συντήρησης ώστε είναι δυνατή η ταυτόχρονη μεταφορά 4 διαφορετικές θερμοκρασίες. Κάθε θάλαμος συντήρησης πρέπει να  επιτυγχάνει τα ενδεδειγμένα επίπεδα θερμοκρασίας για κάθε είδος βιολογικού υλικού (Πίνακας ΙΙΙ) και να διαθέτει την κατάλληλη μόνωση που θα επιτρέπει την διατήρηση της θερμοκρασίας για μεγάλα χρονικά διαστήματα ανεξάρτητα από τις εξωτερικές περιβαλλοντολογικές συνθήκες. 

Η ορθή λειτουργία του εξοπλισμού πρέπει να επικυρώνεται με τακτικούς ελέγχους και διαδικασίες συντήρησης. Εάν και εφόσον γίνεται χρήση ψυκτικών μέσων για την επίτευξη της θερμοκρασίας τα μέσα αυτά δεν πρέπει να έρχονται σε επαφή με το μεταφερόμενο βιολογικό υλικό. 

Ο θάλαμος πρέπει να είναι πιστοποιημένος: 

· Από τον W.H.O. για την μεταφορά και αποθήκευση θερμο-ευαίσθητων βιολογικών υλικών

· Κατά ADR για τη μεταφορά μολυσματικών και δυνητικά μολυσματικών βιολογικών υλικών 

(Να κατατεθούν τα αντίστοιχα πιστοποιητικά του κατασκευαστή)

Επιπλέον να κατατεθούν τα serial no των 4 θαλάμων ανά όχημα (ελάχιστο 20 s/n) που θα αναλάβει την υλοποίηση του έργου είτε με την μορφή παραστατικού αγοράς είτε απεικονιστικά.  

Για τη μεταφορά του βιολογικού υλικού από και προς το όχημα - προκειμένου η ψυκτική αλυσίδα να παραμείνει σταθερή – ο ανάδοχος πρέπει να κάνει χρήση  μόνο ειδικών φορητών μέσων κατάλληλων για τη μεταφορά βιολογικού υλικού με χαρακτηριστικά (σταθερότητα, μόνωση) ανάλογα του θαλάμου συντήρησης. 


	
	

	4. Παρακολούθηση θερμοκρασίας

Οι συνθήκες θερμοκρασίας πρέπει να παρακολουθούνται  με πιστοποιημένες συσκευές καταγραφής των δεδομένων της θερμοκρασίας σε πραγματικό χρόνο. 

Το καταγραφικό πρέπει είναι τοποθετημένο σε σημείο προσβάσιμο για συνεχή παρακολούθηση από τον οδηγό του οχήματος, με οθόνη ψηφιακών ενδείξεων, συναγερμό και δυνατότητα 24ωρης συνεχούς καταγραφής. Τα δεδομένα της θερμοκρασίας πρέπει να είναι διαθέσιμα στην Υπηρεσία άμεσα και αναδρομικά όποτε αυτά ζητηθούν για αξιολόγηση. 

Σε περίπτωση που το έργο απαιτεί την ταυτόχρονη μεταφορά βιολογικού υλικού σε διαφορετικές θερμοκρασίες θα πρέπει αυτό να ζητείται από την Υπηρεσία.  

(Να κατατεθεί η σχετική εκτύπωση του καταγραφικού για την ταυτόχρονη μεταφορά σε  4 διαφορετικές θερμοκρασίες  από τα οχήματα που πρόκειται να αναλάβουν το έργο)


	
	

	5. Ειδικός εξοπλισμός
	
	

	5.1 Για την αντιμετώπιση έκτακτων περιστατικών (όπως πχ. διαρροή) το όχημα πρέπει να διαθέτει: 

· Πυροσβεστήρας 2kg ξηράς σκόνης, ο οποίος πρέπει να συντηρείται ετησίως και να διαθέτει ημερομηνία λήξης σε διακριτό σημείο 

· Προειδοποιητικές πινακίδες

· Γιλέκο με φωσφορίζοντα στοιχεία

· Χιονοαλυσίδες

· Κουτί πρώτων βοηθειών

· Απορροφητικό υλικό

· Νερό

· Απολυμαντικό με βάση το χλώριο

· Αντισηπτικό χεριών

· Κολλύριο ματιών

· Γάντια μιας χρήσεως

· Γάντια για χρήση σε χαμηλές θερμοκρασίες

· Προστατευτικά γυαλιά

· Μάσκα μιας χρήσης

· Δοχείο κλινικών απορριμμάτων


	
	

	5.2 Για μεγαλύτερη ασφάλεια στην διακίνηση του βιολογικού υλικού και στην άμεση αντιμετώπιση επειγόντων περιστατικών συνίσταται η χρήση συστήματος GPS με δυνατότητα παρακολούθησης σε πραγματικό χρόνο τόσο της γεωγραφικής θέσης όσο και της θερμοκρασίας εσωτερικά των θαλάμων θερμοσυντηρήσης. (Να κατατεθεί  η σχετική εκτύπωση GPS που θα απεικονίζει τη γεωγραφική θέση του οχήματος και τις τέσσερις θερμοκρασίες των θαλάμων θερμοσυντήρησης, των οχημάτων που πρόκειται να αναλαβουν το έργο)  


	
	

	6.
Συσκευασία 
	
	

	6.1       Moλυσματικά και διαγνωστικά Δείγματα

α. Πρωτοταγής συσκευασία / περιέκτης

α.1 Μολυσματικό υλικό: Ο περιέκτης τοποθετείται σε πιστοποιημένο σάκο μιας χρήσεως, με ερμητικό και μόνιμο κλείσιμο, που ανοίγει μόνο με σχίσιμο προκειμένου να χρησιμοποιηθεί το δείγμα. Ο σάκος να έχει δύο  θήκες μια για το δείγμα και μια για το συνοδευτικό παραπεμπτικό. 

Σημείωση: To παραπεμπτικό δεν πρέπει να έρχεται σε άμεση επαφή με τον περιέκτη

α.2 Δυνητικά μολυσματικό: Ως άνω. 

Πολλοί περιέκτες μπορούν να τοποθετηθούν σε κοινή συσκευασία εάν και εφόσον είναι μερικώς απομονωμένοι μεταξύ τους. 

α.3 Σε περίπτωση μεταφοράς υγρού δείγματος, ο περιέκτης (είτε πρόκειται για μολυσματικό υλικό είτε για δυνητικά μολυσματικό) πρέπει να τυλίγεται αρχικά με επαρκή ποσότητα απορροφητικού υλικού ικανή να απορροφήσει όλο τον όγκο του μεταφερόμενου υγρού δείγματος και να το μετατρέψει σε γέλη, σε περίπτωση ρήξης του περιέκτη. 


	
	

	β. Δευτεροταγής συσκευασία

Στη συνέχεια ο περιέκτης ή οι περιέκτες τοποθετούνται σε ειδικό πιστοποιημένο δοχείο μεταφοράς πολλαπλών χρήσεων, με ερμητικό κλείσιμο και κατάλληλη αντοχή για την προστασία της ακεραιότητας του μεταφερόμενου βιολογικού  υλικού. 

Όλες οι ανωτέρω συσκευασίες πρέπει να είναι πιστοποιημένες για την μεταφορά μολυσματικών και δυνητικά μολυσματικών ουσιών (διαγνωστικά) να έχουν αντοχή σε θερμοκρασίες -40∘C έως 55∘C και πίεση έως 95kPa και να φέρουν εξωτερικά σήμανση επικινδυνότητας (βιολογικά επικίνδυνο).


	
	

	6.2 Δείγματα αίματος για μοριακό και ορολογικό έλεγχο 

Οι περιέκτες των δειγμάτων (σωληνάρια) τοποθετούνται σε  στεγανό δοχείο πολλαπλών χρήσεων με ερμητικό κλείσιμο και κατάλληλη αντοχή για την προστασία της ακεραιότητας του μεταφερόμενου βιολογικού υλικού. Τα σωληνάρια πρέπει να μεταφέρονται σε όρθια θέση καθ’ όλη τη διάρκεια της μεταφοράς και να αποφεύγονται οι αναταράξεις. Εντός της δευτεροταγούς συσκευασίας πρέπει να υπάρχει επαρκή ποσότητα απορροφητικού υλικού ώστε σε περίπτωση διάρρηξης του αρχικού περιέκτη να απορροφηθεί όλη η ποσότητα βιολογικού υλικού που απελευθερώθηκε. Σε περίπτωση διαρροής το δοχείο επαναχρησιμοποιείται αφού έχει απολυμανθεί διεξοδικά.


	
	

	Έγγραφα μεταφοράς 

Η εταιρεία μεταφοράς να εκδίδει με ευθύνη της οποιαδήποτε παραστατικά, φορτωτικές και άλλα απαραίτητα έντυπα σε ηλεκτρονική ή έντυπη μορφή. Απαραίτητα έγγραφα για την ασφαλή διακίνηση βιολογικού υλικού: 

· Ειδικό τριπλότυπο μεταφοράς, στο οποίο να αναφέρονται τα πλήρη στοιχεία αποστολέα και παραλήπτη, είδος/ποσότητα/όγκος/ θερμοκρασία του μεταφερόμενου βιολογικού υλικού. Στην περίπτωση μεταφοράς μολυσματικών και δυνητικά μολυσματικών υλικών το τριπλότυπο πρέπει να αναφέρει την συσκευασία και την κατηγοριοποίηση του βιολογικού υλικού με βάση την νομοθεσία περί επικινδυνότητας.  

· Δελτίο ατυχήματος

· Γραπτές οδηγίες φόρτωσης, μεταφοράς και εκφόρτωσης

· Πιστοποιητικό εκπαίδευσης κατά ADR του οδηγού (Να κατατεθούν τα σχετικά αποδεικτικά)


	
	

	8. Προσωπικό μεταφοράς

Ο ανάδοχος πρέπει να διαθέτει επαρκή προσωπικό κατάλληλα εκπαιδευμένο για το είδος του έργου .Το υπεύθυνο προσωπικό για την μεταφορά βιολογικού υλικού να είναι έμπειρο και εξειδικευμένο στις μεταφορές βιολογικού υλικού. Η εκπαίδευση του πρέπει να περιλαμβάνει: 

· Την συνεχή του επιμόρφωση με βάση την ισχύουσα Νομοθεσία για τη μεταφορά επικίνδυνων ουσιών και τη σχετική πιστοποίηση του από το Υπουργείο Μεταφορών

· Τις συνθήκες χειρισμού, μεταφοράς και θερμοκρασίας ανά είδος βιολογικού υλικού

· Τους κανόνες Υγιεινής και Ασφάλειας που πρέπει να τηρούν

· Τους εκτιμώμενους κινδύνους κατά την μεταφορά κάθε κατηγορίας βιολογικού υλικού καθώς και την διαδικασία αντιμετώπισης έκτακτων περιστατικών που δύναται να προκύψουν από αυτούς τους κινδύνους.  (Να κατατεθούν τα αντίστοιχα πιστοποιητικά εκπαίδευσης)

	
	

	Σημείωση:

1.  Ιδιαίτερα η αυθημερόν μεταφορά εννοείται η μεταφορά ασκών αίματος και παραγωγών από και προς το Νοσοκομείο, όπως και μεταφορά ευαίσθητου βιολογικού υλικού κλπ.

2.  Κάλυψη του Ν.Υ. Αιμοδοσίας όλο το έτος, σε 24ωρη βάση, τις καθημερινές, τα Σαββατοκύριακα και τις αργίες (άρα κανένα δρομολόγιο δεν θεωρείται «έκτακτο» και μη καλυπτόμενο από τη σύμβαση).

3.  Ο χρόνος ανταπόκρισης της εταιρείας σε κλήση να είναι άμεσος για επείγουσες ανάγκες μεταφοράς από και προς τις Μονάδες Υγείας, για την άμεση κάλυψη των αναγκών.

4.  Η μεταφορά ασκών αίματος και παραγώγων να εκτελείται στον ελάχιστο δυνατό χρόνο από τη στιγμή ειδοποίησης της εταιρείας.

5. Το κόστος μεταφοράς από και προς τις Μονάδες Υγείας Μακεδονίας, Θράκης, και Θεσσαλίας αφορά τις προγραμματισμένες μας διελεύσεις από τις Μ.Υ. της κάθε περιοχής.

6. Το κόστος μεταφοράς από και προς Μ.Υ. Ιωαννίνων αφορά προγραμματισμένη διέλευση της εταιρίας μια φορά την εβδομαδιαίως 

7. Στις προσφερόμενες τιμές περιλαμβάνεται το κόστος διάθεσης των απαραίτητων υλικών  συσκευασίας που απαιτούνται για την διαχείριση και μεταφορά των βιολογικών υλικών για όλη την διάρκεια της σύμβασης.

8. Οι τιμές των υπηρεσιών δεν περιλαμβάνουν το νόμιμο Φ.Π.Α. και αφορούν μεταφορές ανά αποστολή, ανεξαρτήτως των μεταφερομένων ποσοτήτων ( δείγματα ή ασκοί).

9. Σε περίπτωση μεταφοράς κλειστών φορητών ψυγείων από και προς το Αεροδρόμιο το κόστος της Αεροπορικής Εταιρίας για την παραλαβή και την αποστολή των ψυγείων που είναι συνάρτηση του μεταφερόμενου βάρους θα καταβάλλεται από την εταιρία μας και εν συνεχεία θα χρεώνεται στο τιμολόγιο του μήνα. Το σχετικό παραστατικό (διατακτική) θα επισυνάπτεται στο τιμολόγιο. Επιπλέον σε περίπτωση μεταφοράς κλειστού φορητού ψυγείου της Αιμοδοσίας η εταιρία δεν φέρει καμία ευθύνη για την ορθή συντήρηση του μεταφερόμενου βιολογικού υλικού
	
	

	
	
	


